**Ministru kabineta noteikumu projekta**

**„Grozījumi Ministru kabineta 2009.gada 14.jūlija noteikumos Nr.775 "Vispārējās un profesionālās izglītības programmu licencēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši likumprojekta „Apsardzes darbības likums” (Saeimas reģ.Nr.740/Lp11) (turpmāk – likumprojekts) 18.panta trešajai daļai (2.lasījumā pieņemtajā redakcijā), Izglītības likuma aktuālās redakcijas 1.panta 11.punktam un saskaņā ar Ministru kabineta 2012.gada 31.jūlija noteikumos Nr.533 „Noteikumi par valsts pirmsskolas izglītības vadlīnijām”, Ministru kabineta 2013.gada 6.augusta noteikumos Nr.530 „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”, Ministru kabineta 2013.gada 21.maija noteikumos Nr.281 „Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” noteikto regulējumu ir mainīta vispārējās un profesionālās izglītības programmas licencēšana, nosakot, ka licenci izglītības programmas īstenošanai var saņemt ne tikai izglītības iestāde, bet arī citas Izglītības likumā noteiktas institūcijas, kā arī paredzot, ka turpmāk Ministru kabinets noteiks izglītības programmu paraugus, līdz ar to ir nepieciešams grozīt Ministru kabineta 2009.gada 14.jūlija noteikumus Nr.775 „Vispārējās un profesionālās izglītības programmu licencēšanas kārtība” (turpmāk – MK noteikumi Nr.775). |
| 2. | Pašreizējā situācija un problēmas | 1) Šobrīd MK noteikumu Nr.775. 2.punktā ir noteikts, ka saņemt licenci izglītības programmas īstenošanai var tikai izglītības iestāde, iesniedzot Izglītības kvalitātes valsts dienestā iesniegumu vispārējās izglītības programmu īstenošanai vai profesionālās izglītības programmu īstenošanai. Savukārt Izglītības likuma 1.panta 11.punktā un 36.panta pirmajā daļā ir paredzētas tiesības īstenot izglītības programmas arī citām Izglītības likumā noteiktām institūcijām (biedrībai, nodibinājumam, amatu meistaru darbnīcai, studijai vai Nacionālo bruņoto spēku vienībai). Pamatojoties uz minēto, nepieciešams MK noteikumu Nr.775 2.punktu papildināt ar vārdiem „vai cita Izglītības likumā noteikta institūcija” (turpmāk – izglītības iestāde).  2) Atbilstoši Izglītības likuma 14.panta 19.punktam Ministru kabinets nosaka valsts izglītības standartus, kuros ietverti šo standartu prasībām atbilstoši izglītības programmu paraugi, izņemot profesionālās izglītības programmu paraugus un akadēmiskās izglītības programmu paraugus. Savukārt, atbilstoši MK noteikumu Nr.775 4.punktam un 1.pielikuma daļas „Piezīmes” 1.punktam izglītības programmu, kas izstrādāta atbilstoši Izglītības likumā noteiktajām prasībām nepievieno, ja izglītības iestāde iesniegumā norāda, ka īstenos Izglītības un zinātnes ministrijas izstrādātajam programmas paraugam atbilstošu vispārējās izglītības programmu. No minētā izriet, ka nepieciešams aizstāt Izglītības un zinātnes ministrijas kompetenci izstrādāt izglītības programmas paraugus ar Ministru kabineta kompetenci dotajā jautājumā, aizstājot MK noteikumu Nr.775 4.punktā un 1.pielikuma daļā „Piezīmes” 1.punktā vārdus „Izglītības un zinātnes ministrijas izstrādātajam” ar vārdiem „normatīvajos aktos noteiktajam”.  3) MK noteikumu Nr.775 5.punktā ir noteiktas profesionālās izglītības programmas, kuras licencējamas, ja ir saņemts kompetentās institūcijas saskaņojums. Ņemot vērā, ka MK noteikumu Nr.775 5.punktā noteiktais uzskaitījums neaptver visu profesionālās izglītības programmu loku (piemēram, profesionālās izglītības programmas civilās aviācijas drošības jomā, sabiedrības veselības jomā), tad tas ir papildināms, vienlaikus nosakot kompetentās institūcijas, kas sniedz attiecīgos saskaņojumus (piemēram, civilās aviācijas drošības jomā – valsts aģentūra „Civilās aviācijas aģentūra”, sabiedrības veselības jomā – Veselības ministrija).  4) Atbilstoši likumprojekta 1.pantam apsardzes darbinieks ir fiziska persona, kas saņēmusi apsardzes sertifikātu un veic apsardzes darbību. Likumprojekta 18.panta pirmā daļa nosaka, ka *euro* skaidras naudas pārrobežu autopārvadājumusvar veikt apsardzes darbinieks, kas atbilst Eiropas Parlamenta un Padomes 2011.gada 16.novembra regulas Nr.1214/2011 par *euro* skaidras naudas profesionāliem pārrobežu autopārvadājumiem starp eurozonas dalībvalstīm (turpmāk – regula Nr.1214/2011) 5.panta prasībām. Atbilstoši likumprojekta 18.panta otrajai un trešajai daļai pārrobežu skaidras naudas pārvadājumu apsardzes darbinieka sākotnējo apmācību saskaņā ar regulas Nr.1214/2011 5.panta 1.punkta c) apakšpunkta prasībām organizē juridiska persona, kura atbilstoši profesionālās izglītības programmu licencēšanas kārtību regulējošiem normatīvajiem aktiem, ir saņēmusi licenci, kas ļauj īstenot profesionālās izglītības programmu pārrobežu skaidras naudas pārvadājumu apsardzes darbinieka apmācībai, un rakstiski saskaņojusi mācību programmu ar Valsts policiju. Ministru kabineta noteikumu Nr.775 5.1.apakšpunkts nosaka, ka ar Valsts policiju ir saskaņojamas tās profesionālās izglītības programmas, pēc kuru apguves un kvalifikācijas pārbaudījuma nokārtošanas tiek izsniegts Apsardzes darbības likumā noteiktais apsardzes sertifikāts. Ņemot vērā to, ka par pārrobežu skaidras naudas pārvadājumiem apsardzes darbiniekam pēc sākotnējās apmācības apgūšanas un pārbaudījuma kārtošanas vairs neizsniegs apsardzes sertifikātu, jo tāds jau būs viņa rīcībā, bet apsardzes komersants izsniegs apsardzes darbiniekam nodarbinātā apliecību, tajā norādot, ka apsardzes darbiniekam atļauts veikt *euro* skaidras naudas pārrobežu autopārvadājumussaskaņā ar regulas Nr.1214/2011 prasībām, līdz ar to nepieciešams attiecīgi precizēt Ministru kabineta noteikumu Nr.775 5.1.apakšpunktu.  5) Nepieciešams MK Noteikumu Nr.775 1.pielikuma daļu „Piezīmes” papildināt ar 3.punktu, norādot, „ja izglītības iestāde vispārējās izglītības programmas īstenošanai izvēlas kādu no noteiktajiem izglītības programmu paraugiem, tad pievieno izglītības programmas īstenošanas plānu.” Tādejādi izglītības programmas licencēšanas procesā ir iespēja pārliecināties, ka izglītības iestāde, iesniedzot izglītības programmu licencēšanai, ir ievērojusi arējos normatīvajos aktos noteikto, iekļaujot valsts izglītības standartos noteiktos obligātos mācību priekšmetus, kā arī plāno īstenot izglītības programmu atbilstoši tās mērķiem un uzdevumiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | 1) Atbilstoši Izglītības likuma 1.panta 11.punktā un 36.panta pirmajā daļā paredzētajai kārtībai, licenci izglītības programmu īstenošanai var saņemt ne tikai izglītības iestāde, bet arī citas Izglītības likumā noteiktās institūcijas (biedrības, nodibinājumi, amatu meistaru darbnīcas, studijas vai Nacionālo bruņoto spēku vienības). Līdz ar to ir nepieciešams paplašināt MK noteikumu Nr.775. 2.punktā paredzētās tiesības tikai izglītības iestādēm saņemt licenci izglītības programmu īstenošanai.  2) Atbilstoši Izglītības likuma 14.panta 19.punktam Ministru kabinets nosaka valsts izglītības standartus, kuros ietverti šo standartu prasībām atbilstoši izglītības programmu paraugi. Savukārt MK noteikumu Nr.775 4.punktā un 1.pielikuma daļā „Piezīmes” 1.punktā ir paredzēta tikai Izglītības un zinātnes ministrijas kompetence šo jautājumu risināšanā. No turienes izriet nepieciešamība novērst pretrunu starp normatīvajiem aktiem, attiecinot uz Ministru kabineta kompetenci tiesības noteikt valsts izglītības standartus, kuros ir ietverti šo standartu prasībām atbilstoši izglītības programmu paraugi.  3) Sakarā ar profesionālās izglītības programmu plašu diapazonu, ir nepieciešams paplašināt to subjektu loku, kuras gatavo atzinumus tādu izglītības programmu saskaņošanai saskaņā ar MK noteikumu Nr.775 5.punktu.  4) Ministru kabineta noteikumu Nr.775 5.1.apakšpunkts nosaka, ka ar Valsts policiju ir saskaņojamas tās profesionālās izglītības programmas, pēc kuru apguves un kvalifikācijas pārbaudījuma nokārtošanas tiek izsniegts Apsardzes darbības likumā noteiktais apsardzes sertifikāts. Lai iegūtu tiesības nodarboties ar pārrobežu skaidras naudas pārvadājumiem apsardzes darbiniekam ir nepieciešams iziet papildu apmācības, kuru sekmīgas apgūšanas rezultātā apsardzes darbiniekam vairs neizsniegs apsardzes sertifikātu, jo tāds jau būs viņa rīcībā. Lai paredzētu arī tādas situācijas, kad apsardzes sertifikāts netiek izdots, bet profesionālās apmācības tiek organizētas un notiek tieši apsardzes darbības jomā, ir nepieciešams precizēt Ministru kabineta noteikumu Nr.775 5.1.apakšpunktu, paplašinot tā saturu.  5) Ja Izglītības likumā noteiktā iestāde vispārējās izglītības programmas īstenošanai izvēlas vienu no Ministru kabineta noteiktajām izglītības programmām, tad izglītības programmas licencēšanas procesā būtu iespēja pārliecināties, ka iesniedzot izglītības programmu licencēšanai, ir ievēroti ārējie normatīvie akti, iekļaujot valsts izglītības standartos noteiktos obligātos mācību priekšmetus, kā arī ir plānots realizēt izglītības programmu atbilstoši tās mērķiem un uzdevumiem. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības iesaistīšana nebija lietderīga, jo noteikumu projekts paredz izdarīt grozījumus, kas papildina vai precizē MK noteikumos Nr.775 noteikto regulējumu, skar Izglītības kvalitātes valsts dienesta darbību un tā organizāciju izglītības programmu licencēšanā, kā arī ir vērstas uz izglītības vides sakārtošanu. |
| 7. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **II. Tiesību akta projekta ietekme uz sabiedrību** | | | | 1. | Sabiedrības mērķgrupa | Izglītības iestāžu reģistrā reģistrētas izglītības iestādes (izņemot interešu izglītības, pieaugušo neformālās izglītības un augstākās izglītības iestādes), kuru pamatuzdevums ir Izglītības kvalitātes valsts dienesta licencēto izglītības programmu īstenošana un citas Izglītības likumā noteiktas institūcijas (piemēram, Nacionālo bruņoto spēku vienības). | | 2. | Citas sabiedrības grupas (mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. | | 3. | Tiesiskā regulējuma finansiālā ietekme | Projekts šo jomu neskar. | | 4. | Tiesiskā regulējuma nefinansiālā ietekme | Tiešas finansiālas izmaksas (nodokļi, nodevas, sodi, maksas pakalpojumi) nav paredzētas, taču noteikumu projekts veicinās izglītības vides sakārtošanu. | | 5. | Administratīvās procedūras raksturojums | Noteikumu projektā paredzētais tiesiskais regulējums nemaina pašreiz spēkā esošo administratīvo procedūru. | | 6. | Administratīvo izmaksu monetārs novērtējums | Projekts šo jomu neskar. | | 7. | Cita informācija | Nav. | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ar projektu saistīts tiesību akts: likumprojekts „Apsardzes darbības likums” (Saeimas reģ. Nr.740/Lp11). |
| 2. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības kvalitātes valsts dienests un Valsts policija. |
| 2. | Projekta izpildes ietekme uz pārvaldes funkcijām | Saistībā ar noteikumu projekta izpildi iesaistīto institūciju funkcijas netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Saistībā ar noteikumu projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar noteikumu projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar noteikumu projekta izpildi nav plānots reorganizēt esošu institūciju. |
| 6. | Cita informācija | Nav. |

*Anotācijas III un V sadaļa – projekts šīs jomas neskar.*

Iekšlietu ministrs R. Kozlovskis

Vīza: valsts sekretāre I.Pētersone-Godmane

12.02.2014. 16:09

1454

N.Jefimovs, 67829480

nikolajs.jefimovs@vp.gov.lv